
La sube starantan, artikolon ni trans- 
prenis el Heroldo de la lGa de febru- 
aro 1956 ĉar ĝia enhavo tute akordiĝas 
kun nia opinio pri la sensacia komun - 
iko, rilate al la uzo de nia lingvo fare 
de sovetia eminentulo. Ŝajnas al ni 
prudente provizore fari ne tro multe 
da bruo pri ĝi, sed atendi kiel ĉi tiu 
afero estonte evoluos. 

Ke la laŭ pluraj vidpunktoj sen- 
sacia — sciigo pri telegrafa respondo 
de Molotov en Espranto, publikigita 
en nia lastpasinta numero, aperis tie 
en anguleto iom kasita, pri tio kulpas 
la fakto, ke nur lastmomente antaŭ 
la preso ni ricevis eltondaĵon ol la 
Londona ĵumalo, el kiu ni ĝin ĉerpis. 
Sed, krome, ni estis — kaj ankoraŭ 
estas — iom skeptikaj pri la vereco 
de tiu sciigo. 

La plena artikolo en „Sunday Times” 
de 22.1.1956, de ĝia kunlaboranto Via- 
tor, tekstas en la Esperanta traduko: 

MALANTAŬ LA KURTENO: MOSK- 
VA RESPONDO EN ESPERANTO. La 
sdkretario de la komunisteca „Japana 
Popola Konsilantaro por la restarigo 
de normalaj interrilatoj kun Sovet- 
unio kaj komunista Ĉinujo” sendis 
ataŭ nelonge mesaĝon al Moskvo kaj 
Pekino, petante la kunlaboradon de la 
tieaj registaroj ĉe kampanjo entrepre- 
nata de la nomita organizajo . La kam- 
panjo estas komencota la 17-an de 
marto en Tokio per kunveno. 

Molotov respondis pe\r telegramo, 
promesante sian subtenon al la kam- 
vanjo. Ĉi tio ne estis surpriza, sed 
eksterordinara estis la fakto, ke la 
respondo estis en la angla kaj en Es- 
peranto. Ĉi tio estis la unua fojo, 
ke soveta registaro rekonis Esperan- 
ton kiel intemacian lingvon, kaj ŝaj- 
nas ke ĝi estas rekonota kiel tia de 
aliaj komunistaj registaroj. 

Ekzistas nacia konsilantaro kun llf 
Esperanto-rondoj en Hungarujo, kaj 
kongreso de Danubaj landoj estas oka- 
zigota en Bratislava en julio. La hun- 
gara ministro de edukado decidis an- 


taŭ nelonge persmesi la formadon de 
Esperanto-rondoj en lernejoj. La si- 
dejo de la Komunista Mondfederacio 
Junulara en Budapest pronponis Espe- 
ranton kiel unu el siaj oficialaj ling- 
voj por la vepiontjara Junulara Eesti- 
valo en Moskvo. 

Klarigon por ĝia populareco donis 
hungara radio-parolanto, kiu priskri- 
bis ĝin kiel preparon por la tempo, 
kiam „sociaj kaj ekonomiaj baroj in- 
ter la popoloj estos rompitaj” kaj uni- 
versala lingvo estos farita ebla. 

* 

Kiel dirite, ni ne tute fidas la vere- 
con de la supra sciigo, kaj la respon- 
decon pri ĝi ni devas lasi al „Sunday 
Times” kaj ĝia kunlaboranto Viator. 
Aliflanke, „Sunday Times” ja estas 
serioza ĵumalo. Povas esti ke, pro 
influo de esperantistoj en la „Japa- 
na Popola Konsilantaro”, ĉi tiu orga- 
nizaĵo direktis sian mesaĝon al la so- 
veta kaj ĉina registaroj en la angla 
lingvo kaj en Esperanto, kaj ke la 
soveta registaro tradukigis al si la 
tekstojn kaj, siaviee, komisiis iun kom- 
petentan esperantiston en Moskvo 
traduki la respondon en la internacian 
lingvon kaj ke, sekve, ankaŭ la res- 
pondo de Molotov, kiel raportis „Sun- 
day Times”, estis en la angla kaĵ en 
Esperanto. Sed estas ankaŭ eble, ke 
la sovetuniaj gvidantoj, ekkoninte la 
grandegajn avantaĝojn, kiuĵn povus 
doni al ili ĉe la sekvado de iliaj celoĵ 
la uzado de Esperanto, decidis mem 
ekuzi tiun promesplenan instrumen- 
ton, por doni per tio ekzemplon al 
siaj popoloj kaj ties amikoj kaj la in- 
stigon komenci vastan lemadon kaj 
disvastigadon de la intemacia lingvo, 
por ilia propra profito kaj tiu de la 
tuta progresema mondo. 

En ĉi tiu rilato estas interesa an- 
kaŭ la aserto de aŭskultinto (ni mem 
ne aŭskultis), ke Radio Wien disvas- 

(daŭrigo p. 5) 


Beneluksa 

Esperanto-Kongreso 

Provizora programo 

SABATON, la 19an de majo 

13,S0a h.: Malferrno de la akceptejo 

de la 16a ĝis la I8a: Jarkunsidoj de 
la Belga kaj Flandra Institutoj 
Laborkunsidoj de la Belga kaj 
Flandra Ligoj 

je la 20a h.: Oficiala Malfermo 

je la 21a h.: Promenado laŭlonge de 
lumigitaj monumentoj 

je la 22a h.: Interkonatiĝa vespero 
kaj agrabla kunesto 

DIMANCON, ia 20an de majo: 

je la 9a h.: Malfermo de la akcep- 
tejo (ĝis la lla h.) 

je la 9a h.: Di-servoj (katolika kaj 
protestanta) 

je la lOa h. : Jarkunvenoj de la tri 
Ligoĵ 

je la ll,S0a h.: Oficiala Akcepto en 
la Urbdomo 

je la 12,S0a h.: Fotografado 

je la 13,80a h.: Komuna tagmanĝo 

je la 15,S0a h.: Promenado tra la 
malnova Gento 

Daŭrigo de la kunveno de LEEN 

je la 20,80a h.: Festvespero kun la 
kunlaboro de diversaj grupoj 

LUNDON, la 21an de majo: 

je la lOa h. : Diversaj Vizitoj, ĉu al la 
Gravenkasteel, ĉu al Byloke, ĉu 
al la Botanika Ĝardeno ( laŭ - 
plaĉe) 

je la 12,S0a h.: Komuna tagmanĝo 

je la lĴ^a h.: Vizito al la muzeo de 
Folklore kaj ĉeesto de mario- 
neta ludo 

je la 16,S0a h.: Adiaŭa k unveno kaj 
daŭrigo de agrabla kunesto, por 
tiuj, kiuj ankoraŭ ne devas foriri. 

(artikoloj pri Gento, sur paĝo 2) 

Mallonga Historia Skizo pri la urbo GENT 

(sekvo) 


3) La Mezepoko 

Jam en la komenco de la dekunua 
■jarcento, Gent estls konsiderata klel 
la grandurbo de Flandrujo. En ĝi 
nun loĝas .ne nur komercistoj sejd 
ankaŭ metiistoj difversspecaj. Centoj 
da fremduloj kaj forkurintaj terlabo- 
ristoj alvenas. Precipe la teksado 
iĝas grandindustrio. Notu tamen bone 
ke ĉiu industrio ĝis la dekoka jarcento 
estas hejmindustrio. Fabrikoj anko- 
raŭ ne ekzistas. La Joĝantaro tiOl 
kreskas ke formiĝas la hodiaŭa Sta. 
Mikaelokvartalo kiu situas ekster la, 
de Leie-kaj Skeldoriveroj, ĉirkaŭita te- 
reno. Oni ĉirkaŭmurigas ĝin kaj sude 
inter Leie kaj Skeldo oni fosas la 
nunan Ketelvest (Kaldronof osaĵo). 
Komence la komerco okazis inter Ok- 
cident-Germanujo (por la vino) kaj 
Anglujo (por la lano). Sed en la dua 
duono de la dekdua jarcento, Gent 
atingas la apogeon ĉar la drapindu- 
strio kaj -komerco ankoraŭ ne konas 
la teruran konkurencon de la sek- 
vintaj jarcentoj kaj ĉar la bonegkva- 
lita drapo estas eksportata al ĉiuj 
interesiĝantaj urboj de Eŭropo. 

Nun iom da Genta sociologio. Ek- 
estis baldaŭ grandega diferenco inter 
la privilegiita komercista klaso kaj 
la laborista klaso. Jen la ekonomia 
situacio: la komercisto vendis la lanon 
al la laboristo por prezo kiun la ko- 
mercisto indikis. Poste li aĉetis la 
teksitan lanon denove por prezo de 
li fiksita. Tio faris ke la kreskinta 
laborantaro post kelkaj jardekoj kom- 
encis luktegon por salajro plialtigo. 
La politika situacio: la urbestrado 
estis tute en la manoj de la komer- 
cistoj. La grafaj ĉartoj de tiuj tempoj 
klare mencias ke ne manlaboristoj 
estas allasataj en la skabenaroj. Oni 
povas kompreni tion por la komenca 
periodo. La komercistoj estis la fon- 
dintoj dei la urbo; ili konsideris la lab- 
oristojn kiel personojn kiuj vivis dank’ 
al ili. Ili do kredis tute natura ke 
la estrado restu en iliaj manoj. Kaj 
ili luktas por gardi tiun privilegiitan 


Novaj deputitoj-esperantistoj 
en la Franca Parlamento 

La Franca Parlamento havas du 
novajn deputitojn, elektitajn la 2-an 
de januaro, kiuj estas bonegaj espe- 
rantistoj; ili estas s-ro Besson, kiu 
jam estas urbestro de Moit-de-Marsaa 
(Landes), kaj s-ro Baylac, kiu estas 
prezidanto de la Esperanto-Grupo de 
Marmande (Lot et Garonne). Ni es- 
peras, ke ili sukcesos rekonstrui la 
Parlamentan Esperanto-Grupon. 

(Heroldo 16.2.’56) 


pozicion. Intertempe ili iĝis riĉaj kaj 
konstmis grandajn ŝtonajn domojn 
kiujn ili fortikigis per fosaĵoj kaj 
muroj. La grafo baldaŭ konstatis ke 
ili estas granda forto kun kiu estas 
utile akordiĝi. Tio daŭris ĝis la fino 
de dektria jarcento. Tiam venis la 
granda krizo. En Anglujo ekestis pro- 
pra teksindustrio. Do ili ne plu aĉetis 
la teksaĵojn de ni kaj ofte ili eĉ ne plu 
sendis al ni lanon. Ankaŭ 'la Duko- 
lando Brabanto evoluis kaj la tieaj 
urboj ankaŭ okupas sin pri teksado. 
La Gentaj komercistoj devis malaltigi 
la prezon de la teksaĵoj kaj do volis 
malaltigi la salajron de la teksistoj. 
Pro tio la ega luktado inter la du 
klasoj en Gent dum la dekkvara jar- 
cento. Jam en la komenco de iiu jar- 
cento la laborista klaso iĝis konscia 
pri siaj povo kaj graveco. La batalo 
de la oraj spronoj (11 Julio 1302) de 
Flandrujo kontraŭ Francujo en kiu 
ja batalis ankaŭ komercistoj kaj no- 
beluloj, estis tamen ĉefe la venko dei 
la urbaj metioj. Sekve preskaŭ ĉie 
en nia lando la metioj ricevis la raj- 
ton havi membrojn en la skabenaroj. 
Ankaŭ en Gent, kvankam nur mal- 
granda grupo de Gent partoprenis en 
la batalo. La influo kaj la potenco 
de la metioj kreskis daŭre tiel ke 
tiuj metioj inter si luktadis por la 
hegemonio tiel ke pli kaj plj da 
komercistoj, komprenante la revoluci- 
on kiu efektiviĝas, iĝis membroj de 
la metioj! Ili esperis tiamaniere daŭ- 
rigi sian politikan karieron (ne plu 
kiel gvidantoj de la komercogildoj 
sed kiel gvidantoj de metioj!) Sed 
ĉio tio ne malhelpis la ekonomian 
malantaŭeniron de Gent. 

La situacio iĝis ankoraŭ pli kritika 
pro la centjara milito inter Francujo 
kaj Anglujo. Kiam la Flandra grafo 
volis helpi sian feŭdmast.ron, la Franc- 
an reĝon, la Angla reĝo ne plu per- 
mesis sendi lanon al nia lando. Ek- 
regis grandega mizero. Dum la grafo 
estis en Francujo, Genta burĝo, Ja- 
kobo De Artevelde gvidis la sorton 
de Flandrujo. Unue li sukcesis gardi 
neŭtralan sintenon por sia lando, sed 
poste li devis helpi Anglujon. Kvin 
jarojn post tio, li estis mortigata, en 
Genta burĝomilito. Kun malmultaj 
paŭzoj okazis fakte konstante bur- 
ĝomilitoj. Je iu momento, la Gentaj 
tekslaboristoj volis organizi la politi- 
kan diktatorecon de sia metio en ĉiuj 
urboj de Flandrujo. La filo de Jako- 
bo, Frlipo, iĝis ankaŭ gvidanto de 
Flandraj ribelantoj kontraŭ la grafo 
kaj la franca reĝo. Sed ili malvenkis 
kaj Filipo mem mortis en la batalo 
en 1332. 

(Daŭrigota) Femand Roose. 


La Drako sur la Belfrido 

Laŭ „GENTIANEN” - aro da malnovaj 
Gentaj Legendoj 

La drako de la Belfrido estas unu 
el la ajoj tre gravaj por la Gentanoj. 

Sed malmultaj ankoraŭ scias ke ni 
havas ĝin dank’ al Baldŭino IX, kiu 
estis grafo de Flandrujo kaj ankaŭ 
Imperiestro de la malproksima Kon- 
stantrnopolo. Li ja zorgis pri ĝia 
transportado al niaj regionoj. 



La viroj de la Flandra urbeto Bier- 
vliet batalis kun la grafo kontraŭ la 
Turkoj, Tiuj Flandroj tiel kuraĝe kon- 
dutis en la plej antaŭaj bataloj — la 
kuratako — kiel oni karakterize diris 
— ke la grafo deziris aparte ilin re- 
kompenci. Li donacis al ili unu el la 
plej belaj akiraĵoj kiujn li kaptis dum 
la batalo, nome grandegan drakon el 
kupraj platoj sur fera ĉarpentaĵo. 

Neniam oni povis certigi kiun mo- 
numenton en Konstantinopolo la le- 
genda birdo ornamis kiam oni ĝin 
venkakiris de la Turkoj. Iuj diras ke 
ĝi estis sur la Aya Sofia, aŭ sur la 
Sta Georgo preĝejo, aŭ eble sur la 
palaco „Buco]eon”. Dum la antaŭa 
jarcento dana profesoro eĉ pretendis 
ke la drako estis transportita de la 
reĝo Sigurd Magnussen el Norvegujo 
al Konstantinopolo. 

Kio ajn estas vera, la viroj de Bier- 
vliet ne longtempe havis la belegaĵon 
imponan ĉar jam post mallonga tem- 
po la Bruĝanoj ĝin akiris. 

Sed oni ankaŭ scias ke dum la Me- 
zepoko ne ĉiam la interkonsento inter 
la urbo de la „reien” (kanaletoj en 
Bruĝo) kaj Gent estis tre granda; 
tial, de temp’ al tempo, ia burĝaroj 
de ambaŭ urboj interbatalis. Post la 
batalo de Beverhout kaj la konkiro 
de Bruĝo, Filipo van Artevelde de- 
prenigis la drakon de la „Sta Donaas” 
turo kaj transveturigis ĝin laŭ la 
„Lieve” al Gent dum nur kvin tagoj. 

La birdo estis lokata sur la pinto 
de la Belfrido kaj oni devas konfesi 
ke ĝi nenie pli bone estus. Multaj 
legendoj ja rakontas pri drakoj kiuj 
gardas trezorojn! Kaj la Belfrido dum 
jarcentoj ja estis la gvardejo de la 
Gentaj dekretoj kaj privilegioj! Tiei 
oni konsideru la Gentan drakon kiel 
simbolan gardiston de la plej granda 
trezoro kiun la homoj povas sin ima- 
gi: nome la libereco. 

4Ua UNIVERSALA KONGRESO DE ESPERANTO 

KOPENIIAGO - (DANLANI)O) 

4 aŭgusto -11 aŭgusto 1956 

N-ro 4 OFICIALA KOMUNIRO Februaro 1956 

ADltESO: 41-a Universala Kongreso de Esperanto, Kopenhago, Daniando. 
BANIiO: Handelsbanken, Kopenbago, Danlando. 

POŜTCIRKONTO: 41-a Universala Kongreso de Esperanto, n-ro 97820, 
Kopenhago, Danlando. 

NOVA FAKA KUNVENO: Internacia Asocio de Poŝtmark-kolektantoj, s-ro 

Ingemar Nordin, Skolvagen 8, Arjang, Svedujo. 

PREZOJ DE LITOJ: Jen provizoraj prezoj. 

En Hotelo: Kategorio A 20/40 danaj kronoj) 

„ B 14/24 „ „ ) sen matenmanĝo. 

„ C 11/16 „ „ ) 

Ĉe Privatuloj: proks. 10 danaj kronoj, sen matenmanĝo. 

En Komuna Loĝejo: 6 danaj kronoj, kun matenmanĝo. 

Disponante ne multajn litojn kaj precipe ne unulitajn ĉambrojn, L..K.K. tre 
rekomendas la Komunan Loĝejon. 

Bonvolu ne mendi antaŭ ol vi ricevos mendilon kun la Dua Oficiala Bulteno 
en februaro. 

LITERATURA KASO: Por apogi la Esperanto-literaturon, L.K.K. decidis 
aliformigi la Donacan Kason al ,,Literatura Kaso”. 
Ĉiu mondonaco alveninta aŭ alvenonta al la Kongreso estos transdonata 
al la Belarta Konkurso por konsistigi ĝiajn premiojn. 

STATISTIKO: (ĝis fino de januaro) : Alĝerio 2, Argentino 1, Aŭstralio 3, 
Aŭstrujo 6, Belgujo 4, Brazilo 2, Britujo 97, Ĉelioslovakujo 
2, Danlando 201, Finnlando 60, Francujo 115, Germanujo 85, Hispanujo 10, 
Islando 7, Italujo 99, Jugoslavio 53, Kanariaj Insuloj 1, Kanado 2, Kongo 
Belga 2, Maroko 7, Meksikio 1, Nederlando 53, Norda Rodezio 1, Norvegujo 
53, Novzelando 1, Portugalujo 2, Svedujo 179, Svisujo 19, Turkujo 2, Usono 
9, Venezuelo 1. 

Sumo: 1080 el 31 landoj (pasintjare 900 el 26 landoj. 

Gian Carlo Fighiera 
Konstanta Kongresa Sekretario 


Unesko - Novajoj 

Paŝo antaŭen en la protekto de la 
Homaj Rajtoj 

La artikolo 25-a de la Eŭropa Kon- 
vencio pri Homaj Rajtoj antaŭvidas 
ke ĉiu individua persono, neregistara 
organizaĵo aŭ grupo de personoj po- 
vas plendi al speciala Komisiono pere 
de la Generala Sekretario de la Eŭro- 
pa Konsilantaro, se tiu persono, or- 
ganizaĵo aŭ grupo opinias sin viktimo 
de iu atako kontraŭa al la Konvencio. 
Kondiĉo por tiu plendo estas, ke la 
koncerna ŝtato akceptis la kompeten- 
tecon de la Komisiono por tiaj plendoj. 
Gis la nuna momento tian deklaron 
subskribis 6 ŝtatoj: Belgujo, Danlando, 
Germana Federacia Respubliko, Is- 
lando, Irlando kaj Svedlando. (Laŭ 
Unesco-Features kaj UEA Infor-Servo) 

Sovetaj Sciencistoj esploras Pacifikon 

Grupo da sciencistoj de la Oceano- 


logia Instituto de la Soveta Akademio 
de Sciencoj ĵus revenis de du ekspe- 
dicioj en la Nordokcidenta Pacifiko. 
La unuan fojon estis esploritaj pro- 
fundoj de pli ol 7.000 metroj. La eks- 
pedicio esploris kaj konstatis la struk- 
turon de ĉeno da submaraj montoj 
kaj kolektis interesajn informojn pri 
la fiŝlokoj en la regiono. 

(Laŭ Unesco-Features kaj 
UEA-Inform-Servo) 

Eŭropo Konsilantaro kaj Esperanto 

La Kultura Komisiono de la Eŭropa 
Konsilantaro, kunveninta la 25-an de 
januaro ĵus pasinta en Parizo, unua- 
nime aprobis la proponon de rezolucio 
prezentitan dum oktobro 1955 en 
Strasburgo al la Eŭropa Konsulta A- 
sembleco pri eksperimenta instruado 
de Esperanto (vidu Heroldon de 16. 
11.55 kaj 16.1.56) kaj eiektis kiel ra- 
portontinon s-inon Rehling el la ger- 
mana delegacio. 


Tra la Mondo 

La 3If-a Germana Esperanto Kon - 
greso okazos la 19-an ĝis la 21-an de 
majo 1956 je Pentekosto en Hamburgo. 
Ĉiuj informoj haveblaj ĉe la L.K.K. 
de la Deutscher Esperanto Kongress, 
Postfach 1237. Hamburg. 

Im Tt-a Hispana Kongreso de Es - 
peranto okazos 25-29 julio en Barce- 
lono. Informojn donas Grupo „Stelo 
de Paco”, Strato Teruel 28, Barce- 
lono (8) ; 

La 12a Internacia Junular-Kunve- 
no de T.E.J.O. okazas ĉijare en la 
banurdo Bŭsum en Germanujo. de la 
28a de julio ĝis la 4a de aŭgusto. 

Informoj estas haveblaj ĉe 12 a In- 
temacia Junular-Kunveno de TEJO, 
Friedrichstr. 16. Nordseebad Bŭsum, 
Germanujo. 

La francaj Esperantistoj organizos 
ĉisomere kombintajn vojaĝojn en 
Francujo kaj restadojn en la Kultur- 
domo „Kastelo de Gresillon” Bauge 
(M.et-L.) Por informoj oni povas skri- 
bi al S.ro Watier, 27 rue du Chateau, 
Rueil-Malmaison (S.et-O) Francujo. 

Sveda Esperanto Instituto aranĝos 
29 julio—4 aŭgusto 1956, do antaŭ 
la Universala Kongreso en Kopenha- 
go, Kultursemajnon en Frostavallen. 
Okazos prelegoj pri diversaj temoj. 
Prelegantoj estos S-ro Mag. S. Pra- 
gano, Amsterdam; Nederlando. D.ro 
C. St^p-Bovvitz, Oslo, Norwegujo; 
Prof. G. Waringhien, Choisy-le Roy, 
Francujo; Prof. D.ro I. Lapenna, Wcm- 
bly, Britujo. 

Detalajn informojn kaj aliĝilojn oni 
povas ricevi ĉe S.ro Jan Stronne, A- 
miralsgatan 36, Malmo, Svedujo. 
Frostavallen situas iom norde de Mal- 
mo. 


Okaze de la venonta sesio de la 
Eŭropa Konsulta Asembleo estas a- 
ranĝota en Strasburgo ampleksa Es- 
peranto-ekspozicio, por kiu servos u- 
nuavice la materialo de la siatempa 
grandsukcesa ekspozicio en Montevi- 
deo (okaze de la Unesko-konferenco), 
Post intdrparolado inter s-ro Leleu 
kaj s-ro Pierre Petit, s-ro Leleu petis 
s-ron Levy, direktoron de la propa- 
gando, ke li mem zorgu pri la ekspo- 
zicio. De nun -la afero tre urĝas, ĉar 
la venonta kunveno de la Asembleo 
preskaŭ certe okazos la 16-an de apri- 
lo 1956. 

(Heroldo 16.2/56) 

Propaganda-dienst: H. Bakker, Van Tuyllplein 33/1, Amsterdam-Zuid, tel. 95320. 
Alg. Ned. Esp. Examen-comm.: Mej H. M. Mulder,Zilvermeeuwstr. 29 Badhoevedorp 
Cefdel. U.E.A.: J. Telling, Schietbaanlaan 106, Hotterdam. Postrek. 242619. 
Vic-ĉefd. P. Weeke, Zwolseweg 172 A, Diepenveen. Postrek. 822075. 


Komunikoj de la Ĉefestraro 

PROPONOJ POR LA ĜENERALA 
JARKUNVENO EN GENT 
Sekcio Arnhem 

1. Eldono de lernolibro. 

Klarigo: Taŭga lernolibro por ko- 
mencantoj mankas. 

2. Elekti komisionon, kiu pristudos 
nomitan proponon kaj raportos 
pri siaj konkludoj post ekz. 6 mo- 
natoj. 

Sugestio de sekcio Arnhem: Reeldono 
de „Beknopt leerboek van Mej. Be- 
nink, eventuale reviziita. 

Rilate al la kandidatigo de E-ino 
Veimaas. 

Pagata funkeiulo de U.E.A. ne estu 
membro de ia ĉefestraro. 

Sekcio Utrecht 

1. La asocio aĉetu por la asocia bi- 
blioteko almenaŭ ia plej gravajn 
novajn eldonojn. 

Klarigo: Ne troviĝas en la biblioteko 
sufiĉe da novaj libroj. 

2. La ĉefredaktoro de „Nederlanda 
Esperantisto ,, havu la rajton kaj 
la devon korekti ĉion, kio estas 
publikigota. 

Klarigo: La lingvo-nivelo de „Neder- 
landa Esperantisto ,, estas en kom- 
paro kun aliaj samspecaj orga- 
noj ne kontentiga. 


RAPORTO 
pri la propaganda servo de 
LEEN dum 1955 

Ĉi tiun jaron mi donis mian tutan 
forton al la karuselvojaĝo. Mi rigar- 
das ĉi tiun vojaĝon kiel propagandon 
sur intemacia bazo. Laŭ mi ĝi ebligas 
multe pli grandan sukceson ol nacia 
propagando povas fari. Mi ĝojas, ke 
la ĉefestraro de LEEN donis sian tu- 
tan moralan kaj financan kunlaboron. 
Raporton pri ĉi tiu vojaĝo vi trovos 
en ia Januaro-numero de „Nederlanda 
Esperantisto’\ paĝo no. 3. 


Laŭ peto de la Komitato por laŭcela 
Esperanto-propagando en Vieno, mi 
vizitis kelkajn partoprenontojn de in- 
ternaciaj kongresoj ne-esperantistaj 
kun la peto, ke ili favoru iumaniere 
Esperanton en siaj kongresoj. 

Mi petis al la direktoro de la V.V.V. 
„Amsterdam ,, 1000 sentekstajn urbo- 
planojn, kiujn ni provizu, per la tek- 
sto en Esperanto, same kiel la V.V.V. 
faris antaŭ la milito. ĉi tiun peton la 
direktoro favore respondis. 

En Amsterdam mi ĝuis la kunhelpon 
de sinjoroj J. Tensen kaj K. Ruig. 
Sinjoro Tensen verkas liston de buti- 
koj, bankoj, restoracioj kaj alispecaj 
entreprenoj, kie la fremduloj trovos 
esperantistajn deĵorantojn. ĉi tiu 
listo estas senpage havebla. Pere de 
S-ro Tensen nun Esperanto estas in- 
struata en du seminarioj en A'dam. 
S-ro Ruig raportis, ke ĉi somere es- 
perantisto deĵoros cn la V.V.Vkiosko 
en Amsterdam antaŭ la stacidomo. 

Al kvin petantoĵ el diversaj lokoj en 
Nederlando mi sendis informojn pri 
nia skriba kurso. 

Neniu sekcio sendis raporton aŭ in- 
formon pri farita propaganda laboro. 

Hans Bakker, 

sekr.propaganda servo LEEN. 


Esperanto ce !a Instruado 

Laŭ la jarraporto de la Oficejo „Es- 
peranto ĉe la Instruado” estis en 1955 
nur unu ŝanĝo en 3a organizado de 
la Oficejo, ĉar pro la kunfandiĝo de 
du unuiĝoj de kristanaj instruistoj la 
nova asocio PCOV aniĝis al la Ofi- 
cejo, tiel ke nun kunlaboras en ĝi 
kvin esperantistaĵ asocioĵ kun kvin 
asocioj de instruistoj kaj gepatroj. 

La informa gazeto „Des Esperantist M 
aperis kvarfoje; la eldonkvanto estis 
± 3.000 ekz-oj, el kiuj centoj estis 
por la abonantoj. La Oficejo rekte 
sendis '± 650 ekz-ojn al diversaj aŭ- 
toritatuloj, speciale instruistaj. La 
reston uzis asocioj kaj sekcioj por sia 
loka propagando. 

La agado por enkonduki Esperan- 
ton kiel oficialan elektfakon ĉe la 
seminarioj por geinstruistoj ankaŭ ĉi 


tiun jaron okazis pere de multe dis- 
sendita broŝuro. La sukceso estis ne- 
granda: dum la kurso 1955/56 Espe- 
ranto estas oficiale instruata ĉe kvin 
seminarioj, dum ke ĉe du okazas Es- 
peranto-kurso ekster la oficialaj horoj. 
Klare evidentiĝis, ke tie, kie estas 
persona kontakto inter iu seminario 
kaj iu Esperanto-fervorulo, oni sufiĉe 
facile atingas la celon. Tial la Ofi- 
cejo ĉi tie forte apelacias al tiuj per- 
sonoj, kiuj havas kontakton kun iu 
seminario, ke ili iniciatu agadon ĉe 
tiu lernejo, por kiu ni volonte disponi- 
gos la necesajn broŝurojn. 

E1 la enketo pri Esperanto-instruado 
al lernejaj infanoj montriĝis, ke en 
ĉi tiu kursjaro Esperanto estas in- 
struata i.a. ĉe kvar mezgradaj lerne- 
joj, ĝojiga fakto, ĉar ĝenerale oni en 
tiuj lernejoj ne tre favoras Esperan- 
ton. Tiurilate ni mencias la agadon 
de F-ino Burger, eksdirektorino de 
mezgrada knabinlernejo, kiu precipe 
en Utrecht kaj Haarlem vekis intere- 
son pri Esperanto ĉe multaj aŭtori- 
tatuloj. 

Kiam la Eŭropa Konsilantaro ak- 
ceptas la rekomendon de la Komisiono 
por Kulturaj kaj Sciencaj Demandoj 
pri eksperimenta instruado de Espe- 
ranto en kvin landoj (inter kiuj Ne- 
derlando), en la venonta kursjaro oni 
devas elekti la lernejojn por tio. Jam 
nun la preparaj aranĝoj povas okazi. 

C. B. Zondervan 
direktoro de la Oficejo 
„Esperanto ĉe la Instruado” 
Deventer, Ceintuurbaan 221. 


A1 Bolonjo en Italio 

llt Taga< Aŭtobusvojaĝo 

La Philips Esperanto Klubo organi- 
zos denove vojaĝon al la konata urbo 
Bolonjo dum la 22a de julio ĝ/k la 
4a de aŭgusto 1956. La vojaĝsumo 
estas F. 113,50 p.p, inkl. de tranoktoj 
kun matenmanĝoj en belega vilao 
(Italio) kaj hotelo aŭ privatuloj (Ti- 
rol) kaj adm.kostoj. Tagmanĝojn oni 
libere povos mendi je ĉiu dezirata 
momento. Kostoj: F. 1,55 (Italio) 
F. 1,75 (Tirol) por simpla sed bona 
tagmanĝo. Informojn ĉe S.ro J. Mols, 
Zonneroosstr. 10, Eindhoven. Tel. 
63577 (vespere post 6.30). 


Anonco 

Cu vi vizitos la U-K- en Kopenhago? 
Kaptu la okazon por havi belan ferion 
kaj bonan konversacian ekzercon antaŭ 
lŭ kongreso, kaj partoprenu en la in- 
ternaciaj feriaj kursoj en Helsingor. 

Petu informojn ĉe la karavan - 
organizanto Y. P. Kingma , 
Koekoekstraat 8, Leeutvarden. 




FLANDRA ESPERANTISTO 


5 


Flandra Ligo Esperantista. 

Prezidanto : Gerard Debrouivere , Magdalenastraat 29, Kortrijk . 

Sekretario: Maertens G., Pr. Leopoldstr. 51, St.-Kruis , tel. 33^5 (dumla ofichoroj). 
Kasistino : F-ino J. Terrijn, Raapstraat 7J h Gent. 

Biblioteko : E. A. Koot, Joh. de Meesterstraat 12, Utrecht (Ncderland) 

U.E.A. pcranto: Dr. F. Couvoenberg, Koninginnelaan IĴf, Blankenberge P.C. Ĵfl61.35. 
Redakeio F.E.: Drs. Fern. Roose, Ste. Klaradreef 59, Brugge. 

Koresponda kurso: H. Pirennestr. 25, Gentbrugge . 


KOMUNIKOJ DE LA LIBRO-SERVOJ 




gld. 

fr. 

Palaco de Danĝero (Wagnalls) 

(Romano pri la vivo de S-ino Pompadour) 

bind. 

3.50 

56.— 

Pro Iŝtar (Lugken) 

>> 

Jf.50 

72.— 

Ĉe la Sanktaj Akvoj (de Heer) 

** 

6.75 

90.— 

La Granda Aventuro ( Szilaggi ) 

>> 

5.50 

80.— 

Hungara Antologio 


8.50 

200.— 

Sur sanga tero ( Baghy ) 


Jf.50 

70.— 

Strato de V fiŝanta kato ( Fdldes ) 


Jf.50 


Arĝenta Duopo ( Baghy-Kalocsay ) 


2.50 


Fundameta Krestomatio 

bind. 

10.50 

lJfO.— 


broŝ. 


88.— 

Jugoslavio kaj ĝiaj popoloj 

bind. 

7.60 

110.— 

Bibliografio de Tito 

>> 

10.50 

150.— 

Jus aperis : 

Tartarin de Taraskono ( Daudet) tole 

>> 

6.60 

99.— 

Sinjoro Tadeo ( Mickievoicz ) ,, 

>> 

6.— 


Por la studo: 

Honderd vragen over grammatica en onderwijs 


0.75 

11.— 

La konsilanto (Degenkamp) kartonita 

3.60 

53.— 

Leidraad Esperanto Literatuur ( Degenkamp ) 


0.75 

11.— 

Post la kurso (de Bruin en Faulhaber) 


3.- - 

45.— 

Gebonden Stijl ( Faulhaber ) 


0.75 

11.— 

Eigennamen in Esperanto ( Degenkamp ) 


0.75 

11.— 

Tra la Labirinto de la gramatiko ( Faulhaber ) 


9.75 

lJfO.— 

Esperanto Leerboekjes voor de lagere school ( Appel) 



Deel I en II, per 

deel 

1.50 

24 .- 

Methodisch Leerboek ( Dirksen ) 


1.50 

24 .— 

Gramofondisko kun salutparoloj de la Universala 



Kongreso de Esperanto, Bologna 1955. 175 m/m. 




Nerompebla. 45 RPM. 

5.— 



MENDU ĈE: 

Libro-servo LEEN, Pgthagorasstraat 122, Amsterdam-O, Pĉk. 76915 . 
Flandra Esperanto Instituto, Blankenbergse Steenvoeg 72, Brugge. 

Belga Esperanto Instituto, Oostenstraat 26, Antioerpen, Pĉk. 168958. 

La afranko estas pagata de la aĉetanto. la prezoj en bfr. enhavas la afran- 

kon enlanden. 


BENELUKSA ESFEKANTO 
EONGRESG 

PENTEKOSTO 1956 

La LKK petas ke la personoj kiuj 
<ieziras tranokti petu kiel eble plej bal- 
daŭ loĝadon. 

Ĝi esperas aperigi proksiman mo- 
naton definitivan programon. 


ANGULO DE LA KASISTINO 

Tria listo de Subtenantoj 
S.ro G. Maertens, St Kruis 150 fr. 
S.ro E. Cortvriendt, Antiverpen 150 fr. 


La afrankado de nia gazeto 

Ni rieevis kelkajn plendojn de 
niaj geliganoj pri punpago aplikita de 
kelkaj poŝtofieejoj je la afranko 
de nia gazeto. Ni interrilatis kun la 
nederlandaj kaj belgaj Poŝtadmini- 
straroj por ekscii la ĝustan situacion; 
ŝajnas ke la belgaj poŝtofieejoj anko- 
raŭ ne ricevis sciigon pri tarifplial- 
tigo kiu okazis en nederlando ek de 
la 1.1.1955. 


Kotizoj de UEA 

Nia ĉefperanto, S.ro D.ro Couwen- 
berg, sciigis al la sekretariejo ke la 
kotizoj por UEA, fiksitaj sur paĝo 8 
de la jarlibro 1955, dua parto, vali- 
das ankaŭ por 1956, do ekzemple por 
membro-abonanto, 140 Fr. Ni komuni- 
kas tion, ĉar UEA publikigis ankaŭ 
sistemon de kotizpagado pere de la 
internacia valoro: stelo. Tamen, UEA 
fiksas la valoron de unu stelo je 4 
frankoj, kaj la kotizo de membro- 
abonanto je 60 steloj (vidu la anoncon 
sur la lasta kovertpaĝo de la januara- 
numero de ESPERANTO). 


Ĝenerala jarkunveno de FL.L.E. 

Proponoj por la jarkunveno dum la 
pentekosta kongreso en Gent, devas 
esti kiel eble plej baldaŭ sendataj al 
la sekretario. 


ALVOKO 

Sekcio Brugge de FLANDRA LIGO 
Esperantista proponas al kiu ajn sek- 
cio de L.E.E.N. por esti' ekzamenata 
sub formo de cerbogimnastiko dum 
la kongreso de GENT. La gvidado de 
tiu cerbogimnastiko kaj la juĝado es- 
tos konfidataj al konataj esperantistoj 
el la tri ligoj. La unua sekcio kiu 
anoncas sin ĉe Sro Maertens G., Pr. 
Leopoldstraat, 51, Sint Kruis, estos ’a 
konkuranto de sekcio Brugge. Kom- 
preneble, la temo de la demandoj 
estos limigata al Esperantajoj (lin- 
gvo, historio, literaturo k.t.p.). 


(daŭrigo de y. 1) 

tigis informon, laŭ kiu Molotov en 
letero al grava funkciulo en Britujo 
(ĉu Eden?) uzis Esperanton. Ankaŭ 
pri tiu ĉi aserto ni ĝis nun ne ricevis 
konfirmon. 

Ni do ripetas: ni restas skeptikaj 
rilate al la vereco de supraj informoj, 
almenaŭ provizore. Tamen, ŝajnas ke 
en nia jarcento jam nenio estas ne- 
ebla. Cetere, jam antaŭ iom da tem- 
po ni aŭdis aludon ke, eble, post ne- 
longe, Moskvo surprizos la mondon 
per sensaciaj faktoj pri Esperanto. 
Do.? 


P.S. - La supra artikolo jam estis 
kompostita, kiam ni ricevis la sciigon, 
ke s-ro Kan Majima, la ĝenerala se- 
kretario de la Japana Popola Konsi- 
lantaro, en telegramo al Londono kon- 
firmis la verecon de la informo pri la 
telegramo de Molotov. Oni ankaŭ in- 
formis nin, ke „American Broadcas- 
ting Compang” dissendis per sia re- 
taro la 25.1. vespere je 19.35 (Novjor- 
ka horo) intervjuon, kiun ĝia Londona 
agento havis kun s-ro J. Leslie, la 
sekretano de Brita Esperantista Aso- 
cio, sejcve de la Molotova telegramo. 

(daŭrigo p. 8) 









6 


FLANDRA ESPERANTISTO 


Kelkaj Rakonfoj 


Kuŝas viro apud la vojo 


Ĝi okazis ie apud malgranda urbo. 

Malmulte da trafiko preterpasis. 

Du knabinoj — Anjo kaj Manjo — 
iris bicikle hejmen post vizito al te- 
atro en la urbeto. 

Subite ili aŭdis ne kutiman bruon. 

Alproksimiĝinte ili yjdis motorci- 
klon starantan ĉe la vojrando. Virino 
kriis: „Ho ni veturis kontraŭ iun eble 
li estas morta. ,> Viro staris apud sen- 
mova figuro de iu biciklinto, kiu ku- 
ŝis sur la herborando. Anjo la plej 
energia tuj ekagis. 

„Ĝu vundita? M „Jes ,, „ĉu grave?’" 
„Mi ne scias ,, „Almenaŭ ni telefonu 
kuraciston kaj la policon”. Dirinte 
tion ŝi rapidis al domo je kelka dis- 
tanco de la akcidenta loko. 

Virino malfermis. „Kuŝas viro apud 
la vojo. Akcidento. Ĉu mi eble povas 
telefoni tie ĉi?” „Jes, helpu vin mem, 
jen la aparato” mallonge komentis 
la virino. 

Sed Anjo kiu estis iom nerv-stre- 
ĉita pro la vidita vundito ne tuj po- 
vis trovi la ĝustajn nomon kaj nu- 
meron de iu kuracisto. 

„Ĝu eble vi povas helpi min?” Ŝi 
petis la virinon. Kontraŭvole la al- 
parolitino faris tion. Videble ŝi ne 
tre ŝatis tian ĝenon. 

„Ho”, Anjo ekpensis — „ni bezonas 
litkovrilon por la kompatindulo”. „Ĉu 
vi havas kovrilon por mi?” ŝi de- 
mandis la dommastrinon. „Prenu ti- 
un de sur la sofo” iom malafable 
respondis tiu. „Sed tiu estas multe 
tro malgranda” protestis Anjo. 

„Supre en la dormĉambro kuŝas 
pli grandaj, pli malafable diris la 
virino, sed ne kunprenu la plej no- 
van, prenu tiun flikitan, tiu certe 
taŭgos.” Kiam Anjo forlasis la do- 
mon ŝi aŭdis post ŝi la vokon: „Sed 
zorgu, — ke oni redonu ĝin al mi”. 

Intertempe pli da preterpasantoj 
grupiĝis ĉirkaŭ la motorciklo apud kiu 
ankoraŭ kuŝis la ŝajne senviva bici- 
klinto. Unu el ili — post rigardo — 
iris al la domo de la nehelpema vi- 
rino. 

„He, sinjorino Peters, vi bonvolu 
iri eksteven, estas via edzo, kiu kuŝas 
tie l” 

„Ho kara Dipatrino” larme ekkriis 
la virino — kaj nun ŝi kuris — kuris. 

Intertempe la kuracista veturilo al- 
venis oni ŝovis la vunditon en ĝin. 
Ankaŭ la polico estis aktiva kaj pri- 
demandis la motoriston pri la kaŭzo 
de la akcidento. La aŭto jam iris 
for kiam la virino alvenis — nur Anjo 
kaj Manjo staris ĉe siaj bicikloj, pre- 
taj por daŭrigi la vojaĝon. „Helpu 
min, helpu min” la virino nur povis 
diri senspire. „Ne — seke respondis 


Anjo, „antaŭe vi ne volis tutkore nin 
helpi, nun ni ne plu helpos vin.” 

Dirinte tion ŝi transdonis al la ed- 
zino la flikitan lit-kovrilon. 

Kaj hejmen la duo iris, dumvoje me- 
ditante pri la vivo, kiu ofte metas 
surprizojn sur nian vojon ! 

(Historia) 

Jan van Twuiver. 


La Surgrundiĝo de Ango *) 

Estis nokto. Antaŭ horo la motor- 
ŝipo Ango pasis Lazerurbon kaj nun 
ĝi pasis je distanco de 3 marmejloj 
Kabon Verdan. De ĉi-tie oni ŝanĝis 
la direkton ĝis 130 o kompase, do en 
la direkto de Ludvighaveno. 

Ango estis Ebenlanda ŝipo, aparte- 
nanta ai la Martransport-Kompanio 
„Navigado.” 

La 15an de Decembro, Ango for- 
lasis Fohnemaz kun kargo da cemen- 
to por Masthaveno. 

Dum Ango pasis Kabon Verdan, la 
vetero estis bona kaj serena, la ven- 
to estis N.O. 3. Je la 3.30 horo la ka- 
pitano ekvidis baborde la brilon de 
la lumoturo de Porto Granda. Je la 
4a la kapitano transdonis la deĵoron 
al la direktisto kaj ordonts averti 
lin ĝustatempe por ankri sur la rodo 
de Porto Granda. La rapideco de la 
ŝipo estis 10 mejloj t.e. plenforte 


B i b I i o 

Fortŝpruca Arda Liriko 
el Klara Fonto 

MARJORIE BOULTON. — 
tralte” orig. poemaro — antaŭparolo 
de W. Auld — Kovrilo de J. Hartley — 
portreto de la aŭtorino — STAFETO 
n-ro 5 — J. Regulo, eldonisto ,— La 
Laguna, Kanariaj Insuloj — 1955 288 
p. Prezo: 1.80 us. dol. Havebla ĉe via 
Libroservo. 


Kiam la germanino Marie Hankel 
aperigis en 1911 dudek du poemetojn 
(„Sableroj”) verkitajn ekde 1906, Ka- 
be heroldis, ke „ŝia reĝina moŝto ĝoj - 
igis sian popolon per siaj verkoj ”. 
Efektive la reĝino (de la Floraj Lu- 
doj) estis la unua poetino en nia li- 
teraturo. 

Depost tiu aminda, romantika ta- 
lento kaj tre modesta komenco estis 
nur notindaj dudekon da jaroj poste, 
kun nemultaj versaĵoj, la nomoj de la 
estonino Hilda Dresen, pro ŝiaj mel- 
ankolie puraj versoj, kaj de Amalia 
Nunez Dubus, hispanino, rimarkinde 
verkinta el filozofia grundo, kaj nun 
— denove post iom pli ol dudek ja- 
roj — surprize aperis sur nia verda 


antaŭen. 

La kapitano indikis al la direktisto 
la lumbrilon kiu tiam estis rekte an- 
taŭe, kaj rimarkigis ke proksime apud 
la bordo povus esti fluo. „Nu, bonan 
deĵoron nav J , mi iras liten” adiaŭis 
la kapitano kaj iris malsupren. 

La direktisto regule kontrolis la di- 
rekton sed, nepre ne bone — la ĉir- 
kaŭaĵon, ĉar la turlumo rapide al- 
proksimiĝis. Kial li ne manovras? 
Ankaŭ la 2 ĉe li deĵorantaj maristoj 
ne atentigis lin. Subite la navigisto 
vidis la bordon tute proksima antaŭe! 
Li puŝis la telegrafon sur „plenforte 
malantaŭen, la motoro ekretrotumis, 

sed. skuo, la ŝipo surgrundiĝis ! 

La kapitano, pro la skuoj ektimigita, 
kuris al la komandejo kaj vidis tiam, 
‘ke la ŝipo surgrundiĝis proksimume 2 
mejlojn norde de Porto Granda. Ĝi 
ne sukcesis liberiĝi per helic- kaj rud- 
romanovroj, ĉar la maro defluis. Post 
radio-alvoko venis la motorŝipo „Reĝ- 
haveno” en la proksimon, sed antaŭ 
kiam ĉi-tiu ŝipo povis fari ion, Ango 
iĝis libernaĝa ŭum alfluanta tajdo. 
La ŝipo ne enlasis akvon kaj alkajiĝis 
sen pluaj akcidentoj en Porto Gran- 
da. 

K. Ruig. 

*) Tiu ĉi rakonto estas laŭvera his - 

torieto, sed mi ŝanĝis la nomojn 

kaj daton (aŭt.) 


g r a f i o 

firmamento stelo de unua grandeeo. 

„8e per milito, tertremo aŭ brulado 
nia tuta esperanta literaturo mala - 
perus, ĝi baldaŭ ekaperus denove’\ 
jam siatempe asertis la unua reĝino. 
Nia literaturo ne malaperis sed du 
militoj danĝere atencis ĝian vivon, 
kio post la dua tamen ne malhelpis 
ĝian abundan refloradon — ironio de 
la sorto — en lando kies lingvo am- 
bicias la internaciecon, kaj ke ĝi nun 
eĉ forkaperis al la nacia literaturo 
verkistinon de, laŭ W. Auld, „tre bo- 
naj poemoj”. 

Marjorie Boulton efektive debutis 
en 1949 anglalingve, kiam ŝi kon- 
taktis kun Esperanto, kaj en nuna 
verko, kies amplekso iomete konfuzas 
jam publikigas eĉ pli ol 190 poemojn, 
grandeparte valorajn kaj ĉiam atentin- 
dajn, fantajn en tri jaroj. 

Estas la unua fojo, ke en Esperanto 
virino — „sekso: virino vira, ina viro > 
mi diru, eble, dama kavaliro”, mal- 
graŭ vireca impeto, tipe virinece sen- 
bridigas sian naturon kun forte kon- 
centriĝa pasio, kaj aŭdace malkaŝeme 
nudigas sian koron. „Kontralte” ŝi 
elkantas ardan amon „tielnomite mal- 
feliĉa”-n, ne por io abstrakta, por iu 

Subfajra Fromenado 

Antaŭ multaj jaroj mi venis de la 
kantklubo en Vlielando. Ĉar pluvis, 
mi uzis la pluvombrelon. Kantante 
la novajn melodiojn mi marŝis hej- 
men. Sed kio estis tio? Estis lajrero 
sur la pinto de mia ombrelo. Strange! 
Mi tuŝis ĝin fingre sed la sparko ne 
malaperis. Ja venis ankoraŭ sparko 
sur alia pinto, kaj jen ankoraŭ unu. 
Mi pli rapide ekmarŝis, volante mon- 
tri tion-ĉi hejme. 

Sed vidante flanken, mi vidis ke 
kelkaj ŝipoj en la haveno havas saman 
sparkon sur la masto. Custe kiam mi 
suriris la havendigon la fajro mal- 
aperis. 

Mi estis marŝinta sub la sankt'- 
Elmusfajro. 

Tradukis: K. Ruig ♦ Insulano. 


spirito, sed por „kamulo”, metante 
la akcenton ĝuste sur la kaman ple- 
numon ĉar f) paroli pri la amo nur spi- 
rita terure riskas ŝajni hipokrita ”... 

reĝino moŝto (de la Belarta Kon- 
kurso de UEA) ĝojigos sian popolon” 
aŭ eble... „fremdaj, skandalaj ŝajnas 
ŝiaj (miaj) revoj”... 

Ja tio, kio de tiom da poetoj tiele 
estas direktata al la virino kutime ne- 
volonte toleriĝas, kiam tiu ĉi ĝin sa- 
me reciprokas. Tamen tiu neordinara 
kuraĝo konfesi publike meritas res- 
pekton kaj kompaton, kaj tia virina 
inspiro, ne laŭtradicie larmoglanda aŭ 
amindaĵa, espereble vekos almenaŭ e- 
gan interesiĝon kiel ĝi surprizatake 
rekta, neniam kruda sed realisme 
drasta, naskis lirikon preskaŭ sensim- 
bolan ( „se?ivesti min de amo kaj edu- 
ko por iĝi etulin’ en unntuko”; „mia 
fenditajoj kora -viando por la katoj, 
ĉu valora?”) foje kun trafa bildo aŭ 
komparo ( „se kanto rajdas nun sur 
mia spiro”) sed foje ankaŭ risktuŝante 
eŭfemisman emfazon („brulegantaj 
korkrateroj; flamaj torturdancoj en la 
vejnoj, pastrino en deliro rita” k.s.) 

Absoluta ĝojo aŭ malĝojo mutigas. 
Kiam poeto sin esprimas li distilis el 
la la realeco tion, kio fermentinta sur 
kora fundo, ricevis propran vivon. En 
kelkaj longaj versaĵoj la poetino res- 
tas, malgraŭ pasiaj krioj, la racie 
realista detalanto de riĉa gamo de 
kontraŭaj sed konverĝaj sentoj kaj 
deziroj, kiuj precipe ricevis propran 
vivon en kvietiĝinta korpejzaĝo per 
plimallongaj poemoj. 

Siatempe Marie Hankel paroligis 
la rozujon, simbolon de Y amo: „Ne 
tuŝu y ne ŝiru floraron, la mian; mi 
pikos, mi vundos la manon la vian; 
pro amo mi miajn floretojn defendos, 
pro amo mi miajn pikilojn forsen - 
dos.” Marjorie Boulton, reprenante la 
ripozon el la konsekvenco mem de sia 
spita ago (Mistero de Amo) „Sed nun 
mi konas la ripozon. Per tiu sama 
sanginundo. Rigardu! Per la ruĝa 


vundo. Mi nun posedas mian rozon.” 

Elreviĝe post suferoj ŝi -„almenaŭ 
(mi) en disŝirita kor* ankoraŭ (mian) 
propran memon savis”, kaj metas mal- 
varman fingron sur la vundon de la 
homa soleco, la fokuso de 1’moderna 
literaturo (,,Alieco”, „Soleco’\ „Spe- 
gulimago”). Sed la plibona ebleco de 
l’homa ekzistado ŝin forturnigas de 
narcisismo kaj vana plorado („Kura- 
ĝajn stelojn povas mi adori... ĉar mi 
neniam aŭdis stelojn plori”; „Mi volis 
esti saĝa kaj racia, digna, kuraĝa, ne 
ploraĉe bleka”) kaj la dignan taskon, 
kvazaŭ patrinecan surogaton, ŝi trovis 
al la edukado de junulinoj, taskon 
gravan sed nostalgian pro la ĉiama 
rekomenco... 

En „Trista Tenereco” ŝi kun rimar- 
kinda facileco priskribas en 28 sone- 
toj, dediĉitaj al ŝiaj studentinoj (kiuj 
prefere ankoraŭ ne legu iujn poe- 
mojn!) siajn komprenemajn rilatojn 
kun ili; lertfluaj sonetoj en kiuj la 
natura esprimmaniero tamen ne mal- 
ofte impresas sufiĉe proza: „La disci- 
plino estas formulo kiu pretendas ke, 
dum intelekta epoko de la vivo, plen- 
perĵekta morale estas ĉiu studentino”. 
Cetere kurioza trajto de la aŭtorino 
estas tio, kion ni nomu ŝia lektorina 
rezona intelekto, sin manifestanta me- 
ze de plej korŝiraj sentesprimoj per 
subita meminterrompa demando kaj 
subra konjunkcio. 

...Kaj krii nur en mio hor’ magia, 

Ho kara, karal Via, via, via! 

Ĉu mi dezirus? Nu, malkaŝe, jes. 
Sed, pro honoro, mankas la permes’. 
...ĉu mi dezirus tion? Jes, kaj tre. 
ĉu estas eble? Plejprobable, ne. 

Sed verdire kia distanco jam <3e- 
post la periodo, en kiuj raciaj pro- 
fesoroj unuafoje propramire verslu- 
dis! Marjorie Boulton, kiu riĉas je 
vera sentimento, estas esenca poeto 
en sia duobla apero: „mi estas ebe- 
najo kaj vulkano”. Vulkana, la mem- 
sufiĉe grava sed iom monotone flua 
lafo de ŝiaj „erupcioj” laŭnature soli- 
diĝas. En la ebenaĵo kontraŭe pli- 
reliefiĝas „la formo” en perletoj de 
naturobservo kaj meditemo. 

L,a verdaj folioj 

Iĝas brunaj. 

Miaj brunaj haroj 

Iĝas aŭtunaj 

Per grizaj strioj. 

Ho jaroj! 

aŭ ridetas humoro speciala, ĉar „Dok - 
toro Lapenna, kvazaŭ goril’ freneza 
gestas”, aŭ sprita, ĉar ŝia eldonisto 
(kun varma loko en la koro por la 
poetoj) „jen ora birdo — kanario... 
kantas en Akademio”. 

Malgraŭ por poeto stranga konfeso 
..ankoraŭ ne ĝisfunde estri la lingvan 
instrumenton, stranga kiel sunkulpigo, 
ke ŝi tial ne emis krei.i.novajn vor- 
tojn, la aŭtorino en nia literaturo 
unuaĵete lasis la kutiman „prome- 
son” malproksime post si per diversaj 


KOKESPONDADO 

S.ro Edvoard Dembski , Stargard 
Szez al Bolojannisa 7/2. Polujo, de- 
ziras korespondi pri 1 belliteraturo, 
filosofio ktp. 

S.ro George Bĉroud, 22-jara franca 
studento de juro, 20 Quaj Perrache, 
Lyon (Rhone) deziras korespondi kun 
ned. fraŭlino. 

stradoj por ekscii la ĝustan situacion; 

Deziras korespondi kun la tuta mon- 
do pri poŝtmarkoj kaj poŝtkartoj, 
jenaj esperantistinoj, ĉiuj loĝantaj 
en Barbacena-M.G., Brazilo (Sud-A- 
meriko): F-ino Ruth Abrantes Quin- 
tao, rua Floriano Peixoto, 128; F-ino 
Maria Aparecida de Sousa, Rua Dr. 
Pena, 258; F-ino Maria Adelaide Fran- 
ga de Paiva, Rua Floriano Peixoto, 
60 kaj F-ino Assunta Martoni, rua 
Cesario Alvim, 18. 


admirindaj poemoj el profunda animo, 
lertmetiaj kun ofte postvibra finver- 
so. „Amaraj Sonetoj”, „Nenaskotaj 
Infanoj” kaj pluraj aliaj, eĉ ŝia unua 
„Marborda Ŝtono” estas plenumiĝoj 
kiuj antaŭvidigas prosperan pluan e- 
voluon en harmonia ekvilibro inter 
sentoj kaj spirito, koro kaj pensoj, 
ĝis ankoraŭ pligranda verstensio, en 
la penetra eksterigo de la virina psiho, 
per eble ankoraŭ pli kerneca kaj kon- 
ciza esprimvarieco. 

Ke la inde eldonita poemaro, unik- 
tona en nia lingvo, estu la posedaĵo 
de ĉiu spiritmatura poeziĝuant(in)o, 
estas nia sincera deziro. Tyneverum . 
* # # 

Tartarin de Taraskono, de Alphonse 
Daudet tradukita de Jean Delor kaj 
Paul Le Brun. Eld. de Heroldo de 
Esperanto. Prezo F. 6,60. 

Jen unu el la famaj libroj francaj 
aperis nun en Esperanta traduko. La 
esperantistoj tutmondaj povas ĝoji 
pri tio, ĉar la enhavo estas tre inter- 
esa kaj donas bildon pri la karaktero 
de la sudfranca popolo, kiu estas ga- 
ja, optimisma kaj iom fanfarona. Ri- 
dige estas legi la preparojn, kiujn la 
heroo faras por iri al leonĉasado en 
Afriko, kie li erare mortigas azene- 
ton. Alphonse Daudet (1840-1897) 
akiris per ĉi tiu libro, kiu aperis en 
1872 grandan famon kaj ni memoras 
ke ofte ĝi en antaŭaj jaroj troviĝis sur 
la literaturlisto franca por gelernantoj 
de niaj mezgradaj lemejoj. La stilo 
de la esperanta traduko estas bona kaj 
glata. Multaj notoj malantaŭe en la 
libro klarigas sufiĉe multajn neofte 
uzatajn vortojn kaj esprimojn, kiuj ne 
estas troveblaj en Plena Vortaro, sed 
laŭ nia opinio la tradukistoj iom tro 
libere aliformis francajn vortojn en 
esperantajn. La verko estas ilustrita 
per dek tutpaĝaj ilustraĵoj, kiuj ne 
estas tre belaj. Cetere ni povas tre 
rekomendi la libron. 

LA STUDANTO 

Jen la ĝustaj formoj de la enme- 
tendaj vortoj kun la numeroj de la 
frazoj de 

Ekzerco 29 A: 

1: kulero. 2: ekrano. (Post „aperi” 
ne sekvas la direkta akuzativo). 3: 
koloron. 4: kolero (subjekto). 5: 
krano (post la prepozicio „al” neniam 
direkta akuzativo, ĉar ĝi ja mem jam 
indikas la direkton). 6: rano. 7: ŝer- 
ci (sen fina iitero s, ĉar post „volis” 
sekvas infinitivo!). 8: sperton. 9: 
serĉis. 10: skercon (= gaja muzika 
verko). 

Jen la ĝustaj formoj de la verboj en 

Ekzerco 28 B: 

1: finiĝis („fini” estas transitiva ver- 
bo, do devas esti ne-transitivigata per 
la sufikso „-iĝ-”). 2: komencas. 3: fi- 
niĝinta; plenumis. 4: pasis („pasi” es- 
tas ne-transitiva, do en ĉi tiu frazo 
ne bezonas sufikson); utiligis (pro la 
sekvanta objekto la verbo estu trans- 
itiva; tial: -ig-). 5: pasigis; okupate 
(la participo havu adverban formon, 
ĉar ĝi anstataŭas adverban subpropo- 
zicion: „dwm ni estis okupataj”; „-ate” 
kaj ne „ŭe” pro la samtempeco kun 
la pasigo de la horoj); babilante (ak- 
tiva participo samtempeca); klaĉante 
(same). 6: Memorante (participo, ĉar 
mankas subjekto antaŭ la komo); 
pcrditajn (aŭ: perdigintajn) ŝancojn; 
volas; komcncita (se ni subpensas, ke 
ni komencis la jaron) aŭ komenciginta 
(se ni subpcnsas, ke la jaro komenck 
ĝis); ŝanĝi (post „volas” sekvas infi- 
nitivo! Ĉi tie la transitiva verbo restu 
en sia transitiva formo!). 7: La tem- 
po ŝanĝiĝis (netransitiva!); ne ŝanĝis 
nin (transitiva!). 8: Spertinte; pa- 
sinta; hontas; decidas dediĉi. 9: Sup- 
ozante; intencas; plenumi; fariĝi (post 
„por” ĉiam infinitivo!); promesas 
kompili kaj korekti; faritajn. 10: ve- 
nontaj; komencita aŭ komenciĝinta 
(vidu supre ĉe frazo 6-aI); estn; pro- 
gresn (esprimo de deziro; do: -u-for- 
mo!). 


Jarraporto de la bibliotekisto 
pri la jaro 1955a 

(mallongigita) 

En 1955 mi forluis 100 librojn (93 
en 1954) Do iom da progreso rilate 
al 1954. 41 fojojn mi forsendis pe- 
titajn librojn, same kiel en 1954, al 
20 membroj. Unu membro utiligis 6 
foje la servojn de la biblioteko, 1 
kvar, 5 tri, 3 du kaj 10 nur unufoje. 

Du samideanojn el Belgujo mi povis 
kontentigi, do oni ankaŭ de tie mon- 
tras interesiĝon. 

Por stimuli la legemon de la anoj 
de L.E.E.N. kaj de la Flandra Ligo, 


NOVAJ EK7ERC0J: 

Ekzerco 30 A 

Tien, kie estas streketo, metu la 
ĝustan prepozicion : 

1: Petro legis — gazeto anoncon — 
korespondado. 2: Ankaŭ li volis kores- 
pondi — samidean(in)o alia lando 
— interesaj temoj. 3: Li aĉetis belan 
ilustritan po-ŝtkarton — butiko. 4: 
Li cerbumis — la frazoj, kiujn li 
skribos — la poŝtkarton. 5: Li pensis 
multaj vortoj, sed estis malfacile 
formi — ili frazojn. 6: la fino li 

tamen sukcesis — tio. 7: Li prenis 
belan poŝtmarkon — la skribilarujo 
kaj gluis ĝin — la karton. 8: Li 
sendis la karton — la samideanino, 
kies adreso estis — la anonco. 9: — 
tri semajnoj li ricevis respondon — 
la samideanino, kiu dankis — la kar- 
to, sed protestis — la titolo „fraŭlino”, 
ĉar ŝi estas 82-jara sinjorino. 10: 
Tiam Petro rezignis — plua korespond- 
ado kaj serĉis novan adreson — la 
anoncoj. 

Ekzerco 29 B: 

Kompletigu la frazojn post la kon- 
junkcio aŭ subjunkcio: 

1: Li tre ŝatis fruktojn, sed. 

2: Li tre ŝatis ne nur fruktojn, sed 

ankaŭ. 3: Li ŝatis fruktojn, 

kvankam. 4: Li ŝatis fruktojn, 

do. 5: Li ŝatis fruktojn kaj.... 6: 

Li ŝatis nek fruktojn, nek. 7: Des 

pli li ŝatas fruktojn, ju pli.. 8; 

Li ĉiam ŝatis fruktojn, tiom pli.. 

9: Li ŝatas fruktojn, kondiĉe ke. 

10: Li tiom ŝatas fruktojn, ke. 

N.B. Laŭdezire oni povas anstataŭigi 
la vorton „fruktojn” per la vortoj 
„la fraŭlino(j)n.” 

Ekzercojn korektotajn gelegantoj 
sendu al la kompilinto de la rubriko: 
S. S . de JONG Dzn ., Waltaweg 3, 
TJERKWERD bij BOL8WARD, Fris - 
lando, Nederlando. 


mi denove atentigas, ke ili povas s^n- 
page prunti librojn el la LEEN bibl. 
La bibl. kaso pagas la send-, la pe- 
tintoj la resendkostojn. La kutima 
legotempo estas maksimume unu mo- 
nato. Sed preskaŭ neniu atentas tion. 
Tio ne tre gravas, se oni ne tro longe 
disponas pri la libroj, tiel ke mi ofte 
devas admoni resendi la librojn. Ek- 
zemple mi, en decembro pasinta, de- 
nove petis rehavigi al mi librojn, 
kiujn mi en septembro 1954 pruntis. 

La jaro 1955 ne estas grava por la 
biblioteko rilate al ĝia pliriĉiĝo. 

Mi nome neniun novan libron povis 
enskribi. 

Membroj, kiuj regule volas legi, 
sendu al mi liston kun numeroj de 
dezirataj libroj kaj sinsekve mi sen- 
dos al ili unu aŭ pli da libroj laŭ 


ilia deziro. Tiamaniere oni evitas la- 
boron kaj kostojn. 

Mi estas inklina ankaŭ en 1956 fari 
ĉion por pligrandigi la legemon de 
la membroj. 

Mi disponas nun pri kvanto da no- 
vaj katalogoj. Kiu deziras havi ĝin, 
ĝire sendu al mi 0,15 gld. aŭ poŝtmar- 
kojn je valoro de tiu sumeto. M.ia 
ĝironumero estas 176356. ĉi tio vali- 
das ankaŭ por la membroj de la 
Flandra Ligo. 

Jen kelkaj libroj, kiuj ne troviĝas 
en la nova katalogo; 

1298 M. Jastium Adam Mickiewicz. 

1299 Fran Levstik Martin Krapan 

1300 L. L. Zamenhof Fund. Kresto- 

matio Eld. 1954 

1301 Poul Thorsen Rozoj kaj Urtikoj 

Poemaro 

1302 Magda Carlsson Sveda Poemaro. 

N.B. En la nova katalogo No 1292 
Nico Bulthuis „La alia Pasinte^ 
co” erare troviĝas en rubriko A. 
anstataŭ en rubriko B. 

Financa Raporto 

Enspezoj 


Saldo 31/12 ’54 F. 24,81 

Pagita perdita libro 1,50 

Subvencio L.E.E.N. 15,— 

entute F. 41,31 

Elspezoj 

Afrankoj skribaĵoj F. 2,25 

Afrankoj paketoj 12,33 

Ceteraj kostoj 1,45 


entute F. 41,31 


La clspezoj estas denove pli ol la 
subvencio el la L.E.E.N. kaso. La 
saldo jc la 31/12 ’54 povas toleri tion. 

La Bibliotekisto :■ 
E. A. Koot 
Joh. de Meesterstr. 12 
Utrecht 


(daŭrigo de p. 5) 

Multaj jurnaloj dume jam represis 
parte la artikolon de „Sunday Times 
pri la Molotova telegramo aŭ simple 
publikigis la fakton. Ankaŭ la Infor- 
ma Fako de UEA (Internacia Gazeta- 
ra Servo-) rapide reagis, dissendante 
komentan artikolon desUnitan por la 
jurnalaro. 

Akceptis esti membroj de la Honora 
Komitato : 

S-ro A. Marien, Frovincestro; 

S-ro L. Merchiers, urbestro de Gent. 

La belgaj fervojoj akordiĝos 25 % da 
rabato. 












